<classify> Kufuatia makosa ya mara kwa mara kwa mlinda lango la klabu ya Yanga Klaus Kindoki, kocha wa makipa wa klabu hiyo Juma Pondamali amefichua kuwa sababu kubwa ya kutofanya vizuri ni hofu wakati akiwa langoni. Kindoki mwenye uraia wa DR Congo ambaye ndiye kipa namba moja mbele ya Kocha Mkuu, Mwinyi Zahera msimu wa 201819 alikuwa akifanya makosa mengi ya kiufundi hali iliyofanya afungwe mabao kwenye baadhi ya michezo aliyokuwa langoni. Moja ya michezo aliyofungwa magoli ya kizembe zaidi ni ule dhidi ya Stand United na Mwadui FC, ambapo dhidi ya Mwadui uliochezwa uwanja wa Mwadui Complex alitema shuti alilopigiwa na Salum Ilanfya kabla ya Salum Aiyee kupachika bao, pia kwenye mchezo aliofungwa hattrick na Alex Kitenge alifanya makosa matatu ya kiufundi. Pondamali amesema ni hofu tu ndiyo ilikuwa inamponza mlinda mlango huyo raia wa Congo. Ujue mlinda mlango ukiwa langoni ni lazima ujiamini, sasa Kindoki alichokuwa anafanya ni kushindwa kujiamini katika baadhi ya michezo hali iliyokuwa inasababisha anapoteza. Mlinda mlango ni makosa kuurudisha mpira ndani ya uwanja kama upo karibu na adui sasa yeye mpira ambao inabidi uukamate kwa mikono miwili yeye anautema kwa mikono miwili hali inayosababisha iwe rahisi kwa adui kufunga, amesema.  <topic>: michezo 